Idrissa Gueye de la PSG a refuzat să joace cu un tricou cu mesaj antihomofobie.
Cu ocazia Zilei Mondiale Împotriva Homofobiei Mbappe și Messi au jucat cu tricouri în culorile curcubeului, ca să-și arate sprijinul față de comunitatea LGBTI+. Idrissa Gueye, mijlocaș la PSG, a refuzat să joace cu tricoul LGBTI+. Jucătorul s-a dat lovit și la meciul din sezonul trecut în care PSG a purtat un echipament similar.
Idrissa Gueye, mijlocaș la PSG, a refuzat să joace cu tricoul LGBTI+. A fugit de curcubeu și acum va fi sancționat. Mijlocașul lui PSG Idrissa Gueye nu a jucat în meciul din weekend contra celor de la Montpellier pentru că a refuzat să poarte echipamentul ales de echipa sa.Cu ocazia Zilei Mondiale Împotriva Homofobiei Mbappe, Messi, Sergio Ramos au jucat cu tricouri în culorile curcubeului, ca să-și arate sprijinul față de comunitatea LGBTI+. Doar senegalezul Gueye a avut o problemă cu asta, așa că a fost scos din echipă.,,E o situație pe care o vom rezolva intern", spun cei de la PSG. Jucătorul s-a dat lovit și la meciul din sezonul trecut în care PSG a purtat un echipament similar. A susținut atunci că suferă de gastroenterită.Valerie Pecresse a criticat gestul fotbalistului și cere ca acesta să fie sancționat.,,Tinerii se identifică cu fotbaliștii. Aceștia au datoria să dea un exemplu", a spus fosta candidată la președinția Franței.În Marea Britanie, jucătorul lui Blackpool, Jake Daniels, e primul fotbalist profesionist aflat în activitate care s-a declarat public gay.,,Mă simt pregătit să-mi spun povestea. De când le-am mărturisit apropiaților și colegilor, am scăpat de mult stres", a spus jucătorul de 17 ani."O asociaţie care luptă împotriva homofobiei în sport, Rouge Direct, aşteaptă o lămurire din partea lui Idrissa Gana Gueye pe acest subiect.,,Homofobia nu este o opinie, ci o crimă. LFP şi PSG trebuie să-i ceară lui Gana Gueye să dea explicaţii şi foarte repede. Şi să fie sancţionat dacă este necesar", a scris asociaţia pe Twitter.Toate cele 20 de echipe din Ligue 1 au purtat culorile mișcării LGBTIQ+ pe tricourile de joc în cadrul etapei cu numărul 37.Idrissa Gueye joacă pentru PSG din iulie 2019 și mai are contract până în vara anului 2023.